Nola kontatu horrelako gertaera bat ?behatzailearen? ikuspegitik? Imajinatu, une batez, 20.000 biztanleko herri batean: hitzaldi-antzerkiak, klima-aldaketaren aurka nola borrokatzen diren kontatzen duten nazioen erakusleihoak, ingurumen-ekimenen eta ekimen teknologikoen postu ibiltariak, ?manteroak? ere bertan ziren (manteroi errespetu guztiz).\nOraindik ere irauten didaten lehenengo sentsazioak dira: zorabioa, saturazioa, gehiegizko eskaintza, aukerak? Horri gehitzen badiogu eguneko agenda egunez egun mugitzen ari zela eta ekitaldi berriak agertzen zirela, azkenean ordu berean 30 eta 50 ikuskizun izan zenitzaken aukeran. Zer da lehentasunezkoa?\nAzkenean, hainbat ekitaldi paralelotara joatea erabaki nuen, prentsaurrekoren batera (Greta han zebilen hilaren 10ean, berarekin zihoazen kazetari-mordoagatik antzeman zenezakeen) eta Europar Batasuneko pabiloiko erakusketaren batera. Hona hemen edukiak: energia berriztagarrien finantziazio-neurrien azterketa hainbat herrialdetan; klima-aldaketan genero-plan nazionalak diseinatzeko tresnak; ?goitik beherako? erabaki-prozesuak eraginkorrak izan daitezen nazio eta eskualde mailako ekintzak edo politikak; energia berriztagarriek deskarbonizazioan duten zeregina, haien erronkak eta aukerak, teknologien arabera; herrialdeen arteko emisioak konpentsatzeko mekanismoak, etab. Alegia, parranda oso bat! Batzuetan loteria errusiarra zirudien. Ez zenekien zer tokatuko zitzaizun.\nBaten batek agian pentsatuko du: ?baina ez al da leku horietara joaten eragina izateko??. Bada, ez. Nire ustez, COP bat zer den, korporazio handien eta administrazioen irudi-garbiketa guztiak alde batera utzita (beste plataforma batzuek salatu dituzte jada), hau da:\nNegoziazioen mundua. Estatuak konpromezu bila konpromezurik hartu gabe. Egia da batzuk, gutxiengoak, edo gutxien eragin dezaketenak, konpromezu bila dabiltzala, baina gehienak beste ?gerra? batean dabiltz. Botere-giro hori usaintzen da, asetzen du, gainetik pasa eta gainditzen zaitu. Ez dizute sorbaldaren gainetik begiratu ere egiten, besterik gabe ez zara existitzen. % 1a.\nHarreman txikien mundua. Jende asko, leku, arraza, sinesmen, kolore, ikuspegi eta begirada askotakoak. Entzuten, trukatzen, galdetzen, jakin nahian, kezkatzen, bere buruaz harantzago begira. Jende hori ere han zegoen. Uste dut jende horrekin identifikatzen nintzela. Ahalik eta azkarren beren herrialdeetara itzultzeko eta besteek egingo ez dutena lantzen jarraitzeko gogoa duen jendea. Amorrua duen jendea, jasaten ari diren bidegabekeriak salatzen, neurri haundi batean ?hirugarren? mailako herrialde horien baliabideak indarrez ebasten dituen gure ereduarenak. Bere idiosinkrasiatik, planeta honetan gabiltzan guztiok ahizpak garela ikasteko eta adierazteko egarria duen jendea.\nHilaren 10ean, trenez ?presaz? itzuli nintzen. COPa nola amaituko zen jakin gabe, orduan esaten nion neure buruari: ?Ez dakit nola, baina gehiago izan beharko dugu, aldaketarekin konprometitutako bazkide gehiago, gu aldatuz gure ingurunea aldatzeko, bidezkoago, malguago, errespetuzkoago, berriztagarri gehiagorekin; ez hain bortitz, kontsumista, ez hain amorratu, itxurakeria gutxiago; itxaropen gehiago, konfiantza gehiago, eta zergatik ez, maitasun gehiagorekin?.\nThe post Goiener COP25en 1. zatia (Madril) appeared first on Goiener Elkartea.


Nobel sariekin solasean | Laskorain Ikastola\nNobel sariekin solasean\nAurreko urteetan bezala, Donostia International Physics Center-rek (DIPC-k) top@DIPC - Zientziarekin solasean! topaketaren edizio berri batean parte hartzera gonbidatzen gaitu.\nPuntako ikertzaileen eta bigarren hezkuntzako ikasleen arteko topaketa honen VII. edizioa,2015ko urriaren 20ean ospatu da, EHUko Bizkaia Aretoan, Bilbon.\nTopaketa hauen helburu nagusia, Euskal Herriko DBHko eta Batxilergoko ikasleen artean, ikasketa zientifiko eta teknologikoekiko bokazioak bultzatzea da, eta aldi berean ikasle gazteen ezagutzarekiko grina piztea.\nDavid Wineland (Fisikako Nobel Saria 2012) eta Rafael Yuste (New York Hiriaren Alkatearen Ikertzaile Gaztearen Saria 2002) izan dira gazteekin solasean aritu direnak. Zientziarekiko eta ikerkuntzarekiko duten grinari buruz hitz egin dute eta beren lanari eta esperientziari buruz ikasleek egindako galderei erantzunez.\nGure artetik lau ikasle izan dira saioan eta oso pozik atera dira bertatik. Bizpahiru ikasgai azpimarratu dituzte entzun dutenetik: helburuak lortzeko borondatea eta iraunkortasuna dela sekretua batetik, eta zientzialariak kaleko edozein pertsona bezalakoak direla bestetik.\nEskertzekoa da DIPC-k Pedro Miguel Etxenike jaunaren eskutik egiten duen lana euskal herriko gazteak zientifikoak izatera hel daitezen.


Udal-arkitektoaren aurka egindako pintadak gaitzetsi ditu Leioako EH Bilduk - Leioa - Hiruka.eus\nUdal-arkitektoaren aurka egindako pintadak gaitzetsi ditu Leioako EH Bilduk\nUnai Brea 2020-11-20 12:42\nLeioako alkate Iban Rodriguezek prentsaurrekoa eman zuen atzo Udal Bulego teknikoan agertu zen udal-arkitektoaren aurkako pintada gaitzesteko. Amaieran, Rodriguezek esan zuen adierazpenagaz bat egiten zutela Euzko Abertzaleak, Euskal Sozialistak, Elkarrekin Leioa Podemos eta Partido Popular de Leioa taldeek. Hau da, udalbatzan dauden denek, EH Bilduk izan ezik. Koalizio abertzaleak, haatik, adierazi du Anton Uncilla arkitektoari egindako erasoaren aurka dagoela, eta alkateak irakurritako testua kritikatu du.\nIzan ere, testu horrek (osorik irakur dezakezue HIRUKAk emandako albistean) "akordioa bilatzen ez zuela" eta "bestelako helburu politikoak zituela" salatu du EH Bilduk. Zehazki, EAJk prestatutako adierazpenean Kurkudi mendiko urbanizazio-proiektuaren aurka daudenak, zuzenean hala esan barik ere, errudun izendatzeko ahalegina zegoela uste dute.\n"Elkartasuna adierazi nahi diogu langile publikoari", gaineratu du EH Bilduk, "eta egindako pintada arbuiatu. Era berean, langile publikoak defendatzen ditugu beren eginkizunak betetzean, zalantzarik gabe, udalerriaren eta bertako biztanleen interes publiko orokorra defendatu nahi baitute".\nPintada dela eta honako testua aurkeztu zion EH Bilduk Leioako bozeramaileen batzarrari, hitzez hitz:\n"Udal Bulego Teknikoaren fatxadan Leioako Udaleko arkitektoaren aurka egindako pintadaren aurrean, Bozeramaileen Batzordeak erabat errefusatu du ekintza hori, eta honako hau adierazi nahi du:\nUdalbatzak uko egiten die udal-langileen aurkako ekintza antidemokratikoei, edozein direla ere, eta errespetua eskatzen du toki-administrazioaren zerbitzura dauden pertsona guztientzat.\nUdalerriko langile eta elkarte guztien eta haien ordezkarien ohorea eta lana defendatzen eta errespetatzen ditu, haien inpartzialtasuna, gaitasuna edo interes publikoaren defentsa zalantzan jarri gabe. Udaleko funtzionarioak eta lan-kontratuko langileak lan horretan jarraitzera animatzen ditugu, bai eta tokiko elkarteak ere, beren lana, lan ona eta, hala baderitzote, kritikak egin ditzaten, eztabaida eta hartu beharreko erabakiak aberastuko dituen elkarrekiko errespetutik.\nKonpromisoa hartzen dugu udal-langile guztiek beren eginkizunak betetzerakoan osotasun eta duintasunerako duten eskubidea defendatzeko; izan ere, zalantzarik ez dugu, udalerriaren eta bertako biztanleen interes publiko orokorra defendatu nahi dute, jakina, bere eginkizunek berezkoa duten gaitasun eta inpartzialtasunetik abiatuta.\nUdal-arkitektoaren aurka egindako pintada argi eta garbi baztertu besterik ezin dugu egin, eta toki-administrazioaren zerbitzura dagoen edozein pertsonak egiten dituen txostenen inguruan ados ez daudenak animatzen ditugu horretarako dauden legezko bide demokratikoak erabiltzera.\nPintada honen egileari edo egileei eskatzen diegu bertan behera utz ditzatela beren egintzak eta toki-erakundeak hartzen dituen erabakien aurka egiteko eta kritikak egiteko mekanismo demokratikoak errespeta ditzatela, eztabaida soziala eta politikoa aberasten duten ekintzak planteatuz eta ezer ekartzen ez duten eta tokiko eztabaida lokazten duten jarduerak baztertuz.\nBozeramaileen Batzordeak bere egiten ditu puntu horiek, publikoki errefusatzen ditu eta babesa eman nahi die Udaleko langileei eta, une honetan, Anton Uncilla udal-arkitektoari".\nUdal-langile baten aurka agertutako pintadak gaitzetsi ditu Leioako Udalak\nErredakzioa aza 19 Leioa\nAnton Uncilla udal-arkitektoaren aurka agertutako pintadak direla eta gaitzespen-adierazpena publiko egin du Leioako Udalak. Testuan ez da zehazten...


Beltran gazteluratu zanean, jauregitarrak areto nagusian aparitan ari ziran. Beltran'ek morroiari bere nortasuna azaldu zion atea zabaltzean, baño etxekoai bere etorrera iragartzen etzion utzi. Bera azalduko zitzaien ustekabeki.\nJangelara urreratu zan eta Usoa'ri buruz ezer ezpailekikean ozenki agurtu zittun berak oi zunez:\n— Gabon, etxekoak!\nEtxekoak txunditurik gelditu ziran Beltran'en abotsa entzun eta bere soña aurrez-aurre ikustean. Maikideak, zurbildu xamarrik, altxa ziran eta bat-batean biotzak eragindako pozaldiaren gezur-irudi egiñaz, urreratu ziran bana-bana aita besarkatu ustez: Onek ordea, nazkak eraginda zapuztu zittun azalutsok eta Usoa egon oi-zan leku utsari zorrotz begira, galdegin zien salakor:\n—Nun da Usoa?\n—Gaixorik datza. —Erantzun zion emazteak izukor.\n—Gaixorik? Ez ote dago illurren? Enaramazute bertantxe beragana —diotsa emazteari aginkor.\n—Ez al-dezu aurrena apaldu nai? Nekaturik eta goseturlk etorri bide zera, gaixo ori.\n—Gauza guzien aurretik neska ikusi bear det.\n—Bai, Beltran, bai, ulertzen dizut. Elitzake egoki ordea zure alabak soñeko zar orrekin ikustea. Jantzi garbiak aterako dizki...\nEtzun bukatzerik izan. Beltran konturatu zan bere emaztea luzapen aien bitartez denbora irabazi nalean zebillela ta beso batetik eldu ta astinduz esan zion zorrozki:\n—Ez neri txintik atera gero! Goazen!\nSenar-emazteak joan ziran zurubian gora Bela-Beltz eta bi aizpak alkarren artean zizaka gelditu ziran artean.\nLenengo bizitzara eldu ziranean, Otxanda'k bigarren bizitzara igotzeko zurubia artu zun. Beltran arriturik gelditu zan eta galdetu zion emazteari espatsu:\n—Zertara naramazu bigarren bizitzara?\n—Ez al-dezu Usoa ikusi nai?\n—Noski. Baña ni gazteluan niñunan artean, —erantzun zion zuketaren leuntasuna urratu gogoz—, Usoa'k lenengo bizitzan lo egiten ziñan.\n—Orain azkenean bada. -Erantzun zion zakar bere emazteak bere okerkeria ezkutatzerik etzula ikusirik.\n—Entzun dek. Ganbaran zeukat.\n—Entzun zak iñori irañik egin baño len. —Bota zun Otxanda'k diabruzko asmanen batek bere buruan argi eginda—. Aspaldi ontan eroaldiak izaten dizkik Usoa'k eta eskuan aiztoa, aizkora edo atzematen dikana artuta, aurrena ikusten dunaren ondotik il bearrez joaten dek. Azkenengoan, oraintsu illabete bi, Xemene'ren atzetik joan uken eta Matxin alboan egokitu ezpa'litzaio, labainkadaz josita...\n—Etzan jarraitu, abo ustel orrek, bestela neronek josiko aut-eta labankadaz. Amaika aldiz iruzur egin didan bañan ez didan amabigarrenik egingo.\n—To giltza ta ikusi zak erorrek, nik eztiat iñundik bere atzaparretan erori gogo.\nBeltran'ek giltzatzar erdoitua emazteari eskutik kenduz esan zion:\n—Ganbaran eta giltzapeturik! Urdakumea! Ua, ez aut begien aurrean geiago ikusi nai-ta, baña Usoa ontatik bizirik ateratzen ezpa'den, erorri joango akion atzetik illobira.\nBeltran ba'dijoa laisterka torreko ganbarara, sartzen du giltza zerrallan eta biurtzen du emeki. Zerralla erdoiak jana zegon eta idikitzerakoan karraaka garratz bat egin zun. Giltzaren karraska soñua entzutean, abots eme aul bat atera zan gelaren barrutik eskarikor. Beltran gelditu zan pitin bat ots kupidagarri arrek zerion itza entzutearren:\n—Ama... ez, ez! Barkatu!... Ez jo... ama!\nBeltran'ek igarri zun orduantxe zergatik aldendu zitzaion emaztea. Gaixorik eta ia iltzear zegola oraindik, bere emazteak txarkeri beltzenak esaten zizkion eta jo egiten zun gañera. Ai, une artan emaztea alboan izan ba'lu! Lepoa biurritu ta bertan txirtxillatuko luke!\nBeltran'ek piztu zun kandel bat eta ateorpoak kirri-karraka ikaragaña egiñaz zabaldu zun atea. Kandela gora jasoaz argitu zun ganbara al ainbat. Jostaketan zebiltzan arratoi aundiak argia nabaitzean igesiari eman zioten eta aurki, pareta bazter batean, oltzar batzuz egindako kamaña koxkor bat nabaitu al izan zun; bertan, belarrez betetako lastai zikin baten gañean gorputz eme bat arnas-estuki zetzan. Ikuskizun erdiragarri arrek Beltran'i biotza ler jarri zion eta bere alabatxo gaxoagana urbilduz:\n—Ez bildur izan, maiteño, —esan zion— enaiz zure ugazama gaiztoa, zure aita maitea baizik, gudatik elduberririk dan zure aitatxo.\n—Aita! —Oju egin zun Usoa'k aita besarkatzeko bere beso medarrak luzatuz.\n—Usoa! Nere biotza! —Esan zion aitak bere besotan estutuz ezur besterik etzan gorputz zurbil ura.\nAitak ezin ezagutu zezakean kandelaren argipean garai bateko bere Usoa begi urdin ederduna. Arpegia margul zeukan sei illabete aunditan eguzkiaren eta egunaren argi izpirik ezagutu gabe. Soin enborra eta soin adarrak zurzuri baten antzo argal eta medar; beso-arpegiak autsez eta krakaz estalirik, azkazal luze-zikiñak sorgin baten gixa ta ia gerrirañoko txima luzeak sorbalda gañean sakabanatuak. Gorputz guzitik, iguin egiterañoko izerdi ta zikin usaia zerion eta soñean zeraman atorra ta oieko maindirea etzizkioten aldatu gaixotu ezkeroz. Beltran'ek bere masallaz alaba gaxoaren kopeta ikutu zunean, sukar aundi baten mende zegola berealaxe antz eman zion.\n—Jainkoarren etzaittez il, alabatxo kuttun ori! —Jarraitu zion aitak eztiki.\n—Ez aita, enaiz ilko, zu emen ikusteak bizi berri bat ematen baitit. Egun batzu geiago luzetsi izan ba'zenu nereak egin luke. Zuk ordea bizitzeko indarra damaidazu.\n—Gaurgero, etzaittut geiago ugazamaren mendean utziko. Arekikoa egin det eta zu ezkondu artean etxe madarikatu ontatik kanpora biziko gera.\n—Bai, aita; arren, sendatu nadinean atera nazazu gaztelu ontatik, ormatzar auek ber-bertan itto ez nazaten.\n—Sukarrak alde egin bezain aguro, txikitan bezela, trakarran-trakatan zaldi gañean, gogoratzen al-zera? eramango zaittut zuzpertu zaittezen, zure birikak bear-bearreko duten gezalaz eta mendiko aize guriaz ase dittezen eta zure masail margulak eguzkiak bizitu ta beztu ditzan. Aurki sendatuko zera ta orduan Alostorrean ezagutu diran eztairik bikañenak egingo dira zure ospez. Jaungoikoa'k ez al-du gaitzetsiko zure jaiotegunean bezelaxe!


Ekimena 1. Euskal Autonomia Erkidegoak Nazio Batuen Garapen Jasangarrirako Helburuak betetzeko egiten duen ekarpenaren segimendua , ebaluazioa eta proiekzioa egitea, urtero, Garapen Jasangarrirako Helburuen bilakaera-mailaren berri emanez Eusko Legebiltzarrari. - Gobernu Programa\nJarduketa-arloa 4.23. Gizarte-Trantsizioa eta 2030 Agenda\nKonpromisoa 141. 2030 Agenda\nEkimena 1. Euskal Autonomia Erkidegoak Nazio Batuen Garapen Jasangarrirako Helburuak betetzeko egiten duen ekarpenaren segimendua , ebaluazioa eta proiekzioa egitea, urtero, Garapen Jasangarrirako Helburuen bilakaera-mailaren berri emanez Eusko Legebiltzarrari.\nJonan Fernández Erdozia (Trantsizio Sozialaren eta 2030 Agendaren Idazkari nagusia)\nAkordioa, garapen jasangarrirako 2030 Agenda sustatzeko tokiko borondatezko berrikuspenari buruzko New Yorkeko Adierazpena sinatu dela jakinarazteko dena.\nEustat-Euskal Estatistika Erakundearen datuek ziurtatzen dute garapen jasangarriko helburuak lortzeko bidean aurrerapen positiboa egin dela, eta aurrerapausoak eman direla pobrezia murrizteko, haurren obesitatea murrizteko edo lan duina egiteko joeran.\nEuropako Batzordeak bi txosten aurkeztu ditu, Euskadik lurralde mailan Garapen Iraunkorreko Helburuak (GIH) ezartzeko egindako ekarpena azpimarratzeko. Lehenengoak, EUROIKERek egindako "GIHen kokapena eta maila anitzeko gobernantza: lezioak Euskaditik" izenekoak, "GIHen Euskal ekosistema" ezartzeko azken urteetan egindako lana islatzen du. Bigarren txostena, "Garapen Jasangarriko Helburuen eskualdeko adierazleak. Euskal Autonomia Erkidegoko, Nafarroako eta Flandriako kasuetan oinarritutako azterketa bat ", ADOS Sostenibilidad y Climak egin du, eta eskualdeko adierazleen panel bat proposatzen du Europan GIHen jarraipena egiteko, aztertutako hiru kasuetan oinarrituta.\n2021/07/06 166/2021 Dekretua, uztailaren 6koa, Euskadin Trantsizio Sozialaren eta 2030 Agendaren Eragile Anitzeko Foroa sortu eta arautzen duena. Erakunde arteko organo bat da, lankidetzarako eta aholkularitzarako, 2030 Agenda Euskadiko politika publikoetan harmonizatzen eta garatzen laguntzeko.


Juan zan sua - - Goiena.eus\nJuan zan sua\nAnder Bolibar 2015-06-10 08:24\nSurik gabeko solstizioa aurkitu genuen plazara gerturatutako bergarar askok aurreko urtean. Astroek dakarzkiguten exo-aldaketek ez digute barru berotasunik ematen.\nZaila begiratuz soilik sortzen den su bat aurkitzea gure inguruan. Euskalgintza, udako futbol torneoa, Kartzela Zaharreko egitaraua, 3x3 txapelketa, Martxanterak, Gorlako igoera, Txapa irratiaren emisioa, Lokatzaren oparotasuna, Xaxau konpartsa, presoekiko elkartasuna, Pol-Pol mendi elkartea, fracking-aren eta AHTaren aurkako ekimenak, Zibergara, elikagaien bankua, Gure Esku Dago, Arranoko pilota eta frontenis txapelketa, herri musikalak, Libre dinamika… Boluntarioen lan eta ametsetan errotzen diren hamaika su ditugu herrian.\nKalebistan ezkor sumatzen dira garrak, suaroa itzuli da udalera. Sute perfektua, kontrolatua. Fahrenheit 451 brigada. Txapel makurra erro aldaketetarako. Hausnartzeko, eraldatzeko eta errautsetatik birsortzeko aukerak baliatu behar dira, ordea. Instituzioak lehengai izan daitezke, baina ez su.\nAldaketen bezpera betikotuaren sentipen garai hauetara bueltan da herri sua. Xaxau konpartsak Haur eta Guraso Asanbladarekin batera piztuko du gaua. Eguzki geldiaz argitzea baino gehiago, tximistetatik babestea. Askok dantzatuko dugu berotasuna, itzali arte balioetsi ez dugun bezala.


Giza papilomaren txertoa OMEren txertatze-programetan sar liteke | Consumer\nGiza papilomaren txertoa OMEren txertatze-programetan sar liteke\nOsasun-agentziaren ustez, horretarako behar diren baldintzak betetzen ditu\narabera: Larunbata, 2009ko maiatzaren 30a\nOsasunaren Mundu Erakundeak (OME) aurre-kualifikazioa eman dio Gardasili, giza papilomaren birusaren aurkako tetrabalentea den txertoari (VPH). Horrek esan nahi du botika horrek NBEko agentziek, hala nola Osasunaren Erakunde Panamerikarrak (PAHO, ingelesez), txertaketa-programetan sartzeko baldintzak betetzen dituela.\nAurrekualifikazioaren helburua txertoek OMEren kalitate-, segurtasun- eta eraginkortasun-baldintzak betetzen dituztela bermatzea da. Baldintza horiek, beste irizpide batzuekin batera, NBEk eta beste agentzia batzuek erabiltzen dituzte erosketa-erabakietan. Kualifikazioaren aurreko etapa bat da, eta ziurtagiri hori jasotzen duen zerbixeko minbiziaren aurkako lehen txertoa izango litzateke “Gardasil”.\nUmetoki-lepoko minbizia “karga handia da garapen-bidean dauden herrialdeetan”. Hori dela eta, VPHren aurkako txertoaren aurre-kualifikazioak “emakume gazteak babesten aurrera egitea eta osasuna hobeto zaintzeko aukera hobetzea” esan zuen Graça Machel Garapen Komunitarioaren aldeko Fundazioaren (FDC) lehendakariak eta sortzaileak.\nMerck laborategiek jakinarazi dutenez, “Gardasil” prezio berezian eskainiko diete Txertoen eta Immunizazioaren aldeko Munduko Aliantza (GAVI, ingelesezko siglak) eskuratzeko gai diren herrialdeetako sektore publikoei, enpresa-onurarik gabe. Gainera, enpresak aztertuko du nola murriztu ekoizpen-gastuak garapen-bidean dauden herrialdeentzat, fabrikazio eraginkorra eta saldutako dosiaren araberako lizentzia-eskubideen murrizketa barne.\nUrte honen hasieran baztertu egin zen Valentziako bi neskek jasandako kontrako erreakzioen eta aipatutako txertoaren arteko erlazioa. Orain dela hiru hilabete baino gehixeago, Europako Medikamentu Agentziak (EMEA, ingelesezko siglak) txosten bat egin zuen, eta bertan azpimarratu zuen botikaren onurak “bere arriskuak baino hobeak izaten jarraitzen duela”.\nbetekizunak kualifikazio osasuna programas de vacunación-eu txerto


Gutxiago, baina banatuago - Goierriko Hitza : Goierriko Hitza\nGorabehera handiko egunak izaten ari dira, koronabirusaren datuei dagokionean. Atzokoen aldean, koska bat behera egin dute gaur datuek, 10 kasu gutxiagorekin. Guztira, 34 positibo jakinarazi ditu Osasun Sailak, Goierriri dagokionean.\nKasu gutxiago dira, baina herrika aztertuz gero, banatuago daudela esan daiteke. Beasain (6) eta Zumarraga (6) dira gehien dituztenak; haien atzetik daude Urretxu (5), Segura (4), Ordizia (3), Ataun (2), Legazpi (2), Ormaiztegi (2), Ezkio-Itsaso (1), Idiazabal (1), Olaberria (1) eta Zaldibia (1). Hamar herritan ez da kasu berririk agertu.\nEragin tasei dagokionean, gorrian jarraitzen dute Beasainek, Ordiziak, Urretxuk eta Zumarragak. Lazkaon tasak behera egin du, eta eremu laranjara pasa dira. Kontrako bidea egin du Legazpik, eremu laranjatik gorrira pasa baita. Herri txikien artean, hamalau herrik gainditzen dute 400eko muga; hortik behera dauden bakarrak dira Itsasondo eta Zerain.\nIazko martxoan osasun krisia hasi zenetik, Goierrin 8.768 COVID-19 positibo kasu izan dira.\n07/27 DENERA TASA\nAtaun 2 241 (+2) 686,89\nBeasain 6 1.862 (+6) 1405,04\nEzkio eta Itsaso 1 46 (+1) 630,91\nIdiazabal 1 207 (+1) 882,35\nLazkao 0 600 390,63\nLegazpi 2 989 (+2) 416,22\nOlaberria 1 93 (+1) 1090,51\nOrdizia 3 1.535 (+3) 1122,14\nOrmaiztegi 2 120 (+2) 705,33\nSegura 4 220 (+4) 1043,71\nUrretxu 5 736 (+5) 673,60\nZaldibia 1 353 (+1) 844,39\nZumarraga 6 1.178 (+6) 712,76\nGOIERRI 34 8.768 (+34)\nOsasun sailaren txostena (2021-07-28)\nErlazionatutako edukiaBeste 44 kasu atzeman dituzte Goierrin


Superkontuen errentagarritasuna | Consumer\nEskaintzen duten benetako interesa, %4,3rainokoa, historiako handiena da. Eragozpen bat du: ez dute uzten oinarrizko eragiketak egiten, hala nola nominak eta ordainagiriak helbideratzea\nSuperkontuak, aurrezkia interes-tasa erakargarri batean ordaintzen zuten kontu korronteak, 1987an sortu ziren, Emilio Botín Banco Santander-eko presidentearen laguntzaz. Ordura arte, kontuen interesak nuluak ziren edo ia %0,5era iristen ziren. Orduz geroztik, hazi besterik ez da egin produktu honen historia, eta, gaur egun, une gorenean daudela esan daiteke. Interes-tasak igo egin dira, 2002an %2tik %4ra, eta, gaur egun, erakundeek apustu sendoa egin dute aktibo mota horien alde, seguruak, ulerterrazak eta arrisku-produktuetatik ihes egiten duten aurreztaile asko erakartzen dituztenak. Gaur egun, aurrezki-kontu onenetako batzuek %4,3tik gorako interesak eskaintzen dituzte, eta horrek Altxorraren Letraren errentagarritasuna urtebetera, aktibo seguru nagusia, gainditzen du.\n/imgs/2007/09/euros.jpgGaur egun, kontu horien balioa are gehiago handitzen duen egoera bat hartu behar da kontuan: inflazio kontrolatua %2,2an dagoenean, produktu horiek eskaintzen duten egiazko errentagarritasuna inoiz baino handiagoa da. Hau da, KPIaren igoerak eskaintzen duen interes-tasari kenduz gero, kontu horiekin gaur egun lortzen den benetako aurrezkia bere historiako handiena da. Jose Antonio Pérez Openbankeko estrategia- eta marketin-zuzendariak esan du hamahiru urte daramatzatela mota ofizialek baino interes handiagoko produktuak botatzen. Eta zehaztu du: "inflazioa duela hamarkada bat dezente handiagoa zen, eta, beraz, baliteke orain arte eskainitako interes-tasa errealik altuena hilabete bateko %11ko UTBa edo urtebeterako %4ko UTBa izatea". Nolanahi ere, bezeroak jakin behar du horrelako kontuek, 'aurrezkiaren' deitura dutenek, gordailu huts gisa funtzionatzen dutela. Dirua epeei lotu gabe eta inolako zigorrik gabe erreskatatu daiteke, baina ez dute uzten oinarrizko eragiketak egiten, hala nola ordainagiriak helbideratzea, nomina eta transferentziak egitea.\nBezeroak jakin behar du kontu horiek, 'aurrezkiaren' deitura dutenak, gordailu huts gisa funtzionatzen dutela.\nOrain, aurrezki-konturik errentagarriena Sa Nostra aurrezki-kutxa balearrak eskaintzen duena da, %4,39ko interes-tasa ematen baitu. Beste sustapen batzuk ere badaude, hala nola ING Direct-en Kontu Laranja, Banco Pastorren Bulego Zuzeneko Gordailuaren Kontua, Net Duero e-Kontua, denak ere %4koak. Interesgarriak dira, halaber, Cortal Consorcio aurrezki-kontuak (%3,75eko Kontu Aktiboa) edo Uno-e eta Openbank kontuak (%3,5eko Uno-e eta Openbank).\nKontu horien guztien ezaugarri komunetako bat da, agindutako errentagarritasuna lortzeko, bezeroak on line kontratatu behar dituela, hau da, Internet bidez. 90eko hamarkadaren amaieran, superkontuekiko interesa berritu zuen kanal horrek. Garai hartan, %5erainoko interesak eskaintzen zituzten. Hala ere, Espainiako inflazioa % 4 baino handiagoa izan zen une batzuetan, eta, beraz, prezioen igoeraren aurrean alferrik galtzen den erosteko ahalmena kendu ondoren, errentagarritasun erreala gaur egun baino txikiagoa zen.\nGainera, banku tradizionalean ere eskaintza interesgarriak daude: Aipagarria da, adibidez, Caja Madrid, zeinaren arduradunek berriki adierazi baitute Espainian pasiboaren alde errentagarritasun onena ematen duten erakundeen artean kokatzeko asmoa. Madrilgo Aurrezki Kutxak %3,25 eskaintzen du Interneteko Kontu Nagusian. Citibank kontuak ere interes bera eskaintzen du, %3,25ekoa…\nJoan hurrengo orrira: Superkontuaren errentagarritasuna »\naurrezki erakundeak errentagarritasun interés-eu kontuak


kritiken hemeroteka » Haizea dator, gure ileak nahasi, eta badoa\n« Urak, hitzak, zuhaitzak, ispiluak | Gerra hotsik gabeko arrasto odoltsuak »\nTantaka / Peru Magdalena / Balea Zuria, 2020\nHaizea dator, gure ileak nahasi, eta badoa Igor Estankona / Argia, 2020-12-06\nPeru Magdalenak zerbait dauka berezia, ohikoena ezohiko bihurtzeko abilidade berezko bat. Kapaz da enegarren haikuak idazteko eta irakurleari sentiarazteko lehen aldiz ari dela irakurtzen poesia deskriptibo hiper-laburra. Berak inauguratu du Balea Zuria argitaletxearen “Urrezko saila”, poxpolo kaxa baten tamainuko erdi liburu erdi arte-objektu batekin. Hirurehun ale bota dituzte. Nirea da berrehun eta hirurogeita hamazazpigarrena.\nPoesia deskriptibo hiper-laburra esan dugu baina, badakizue, ondo landutako haikuek filosofiarantz egiten dute halabeharrez, durundu berezi bat sortzen baitute gure baitan, esaten dutena baino gehiago esango balute bezala. Harria uretara botakeran lez, uhinek luzetu egiten dute Magdalenaren poesia: “eurite motza/ hostoak busti dira/ enborra siku”, edo “larre moztua/ elkarren ezberdinak/ belar guztiak” edo, Matsuo Basho maisu handiari omen eginez, “basho bete ur/ haikuan izoztuta/ irakurtzen dut”.\nHaikuak bere iturburu literarioa antzinako Txinako erlijio nagusietan dauka: budismoa, konfuzionismoa eta taoismoa. Pentsamenduok Asiako eskualde ugaritara hedatu ziren, eta Japoniara iritsi gero idazkera eskema laburrok, jakinduriaz jantziak eta eragin handikoak. Japoniarrek lehendik zeuzkaten euren poesian —katauta, sedoka, txoka, tanka— halako eiteak. Haikua gurean berandu loratu zen, baina oreka prekario eder berean dago oinarriturik, Busonen tximeleta hura bezala: “Tenplu-kanpaian/ Lotan da geldi-geldi,/ Pinpilinpauxa”.\nIgerabidek, Linazasorok… askok praktikatu dute arte delikatu hau, baina niretzat maiteenak Peru Magdalenarenak dira, aszeta bat delako, detailearen zilargin behinena. Berak badaki ekartzen natura destilaturik onena gure espirituarentzat, Fuji mendia Anboto dela ebatzita: “anboto hortxe/ sugandila hementxe/ udaberrian”. Berak badaki keinu literario bat jartzen leku egokian —”maitea dator/ gure bihotza nahasi/ eta badoa”—. Meteoroak, ibaiak, mendiak, zuhaitzak. Animaliak, landareak, norbera. Arkatza, haikua. Sentitu egiten du poesia Peru Magdalenak, eta hori igarri egiten da; tantaka doa iragaziz-iragaziz mundu miragarri bat.


Etiketa: ñabardura | Martech Zone\nPixka bat barre egin nuen infografia hau topatu nuenean, izan ere, diseinu grafikoa izan behar nuen. Baina, ai, harrigarria da azken 25 urteetan sakon sartu dudan industria bati buruz ez dakidala jakitea. Nire defentsan, grafikoak eskatzen ditut. Zorionez, gure diseinatzaileek ni baino askoz hobeto ezagutzen dituzte diseinu grafikoa. Desberdintasuna jakin behar duzu


Pazkoa 3: Emaus bideko Eliza | Iñaki Beristainen bloga\n(Igande honetako ebanjelioa: Lk 24, 13-35) Gaurko gure Elizaren ibilbideak parekotasun handia erakusten du Emausera bidean zihoazen ikasleenarekin. Gertatutakoaz ari ziren. Izan behar omen zuenaz eta izan ez zenaz. Beren ametsaz eta beren frustrazioaz. Beren herritik ametsaren eta ilusioaren argitan atera zirenak, Jesusekin joateko, orain bueltan datoz, ez amets, ez ilusio, ez Jesus eta ez segizio.\nIzan ere, ikasleei gertatu zaiena handia izan da. Dena utzi eta Jesusekin joan ziren. Jesusekin zebiltzala bi alderdiak bizi izan zituzten: alde batetik, Jesusen egintza askatzaileek sortzen zuten zirrara neurrigabea; eta bestetik, Jesusen inguruan indartzen joan zen kontrajartzea. Eta kontrajartze horren suak harrapatu zuen Jesus, gurutzean hiltzerainoko poderioz.\nEta orain dena bukatua ikusten dute ikasleek. Egia aitortzeko, hanka hondo-hondoraino sartu zuten harekin joan zirenean. Eta gaur bueltan datoz, frakasoaren ahogustu mingotza erakutsiz. Lotsaturik ere bai. Jendeak zer esan behar du?\nGure Elizak ere antzekoa: garai batekoak hustu dira, badirudi ez gabiltzala oso jantziak ilusioz. Badirudi Jesus ezkutatu zaigula gure jardunbidetik eta, egia esateko, ez da ilusio gehiegi sumatzen eliz inguruan. Ilusio asko frustrazio bihurtu zaigu. Frakasoa? Etorkizunik eza? Gaurko mundura egokitu ezina? Jesus hil egin zaigu gaurko gizarterako balio bezala. «Espero genuen…, baina bi egun pasa dira». Usteak ustel. Baina gauzak nola diren!: Jesus hortxe, frustrazio horretantxe, hurbiltzen zaie ikasleei. Beren saminaren bidelagun egiten zaie Jesus. Ez dute ezagutzen, saminak estaltzen baitizkie begiak.\nJesusek, ordea, pedagogia gorde baten bidetik eramango ditu gauzak argitzera eta, batez ere, Jesus ezagutzeko begiak argitzera. Sakonera jota, kontua ez baita ideiak argitzea, Jesus ezagutzeko begiak argitzea baino, Jesus maitatzeko bihotza poztea. Pedagogia horren bideak jaso behar ditugu geurerako. Lehenengo bidea, Jainkoaren Hitza, harreman baten historia kontatzen duen Hitza. Moises eta Profetak. Jainkoak bere historia guztia bere bihotzeko koherentziaz lotu baitu. Eta Jesusi gertatua aurrez ikusia zegoen Aitaren asmo salbatzailean.\nJainkoaren Hitzarekiko erreferentzia ezinbestekoa du gaurko Elizak ere. Gure ideiak eta planak argigarriak izan daitezke onenean, baina benetako erreferentzi puntua Jainkoaren Hitza dugu eta, batez ere, Jesusen Ebanjelioa. Hori baztertu ezin daitekeen bidea da.


6 (%40) 10 (%66.7)\nSuzan (frantsesez eta ofizialki: Suzan) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 26 biztanle zituen.\n2007an Suzan udalerrian erroldatutako biztanleak 22 ziren. Familiak 8 ziren, horien artean 4 pertsona bakarrekoak ziren (4 bakarrik bizi ziren gizonak) eta 4 seme-alabak dituzten bikoteak ziren.\n7 2007an zeuden etxebizitza guztiak familien etxebizitza nagusiak ziren. 6 etxeak ziren eta 1apartamentu bat zen. 7 etxebizitza nagusietatik 6 bere jabearen bizilekua ziren eta 1 alokairuan okupaturik zegoen; 1ek bi gela zituen, 1ek lau zituen eta 5 etxek bost zituzten. 4 etxek euren parking plaza propioa zuten azpian. 4 etxetan ibilgailu bat zegoen eta 3 etxetan bat baino gehiago zituzten.\nSuzan udalerriko biztanleria-piramidea 2009an .\n2007an lan egiteko adina zuten pertsonak 11 ziren, horien artean 8 aktiboak ziren eta 3 inaktiboak ziren. 8 pertsona aktiboetatik 6 lanean zeuden (5 gizon eta 1 emakume) eta 2 langabezian zeuden (2 gizon). 3 pertsona inaktiboetatik 1 erretiraturik zegoen eta 2 "bestelako inaktibo" gisa sailkaturik zeuden.\n2000. urtean Suzan udalerrian 4 nekazaritza-ustiategi zeuden.\nLa Bastide-de-Sérou (1,5 km)\nAigues-Juntes (4,5 km)\nGabre (5,8 km)\nMontagagne (5,8 km)\nAllières (5,9 km)


Azpilikueta Erriberrin antzezlan baten muntatze lanean - Guaixe.eus\nAzpilikueta Erriberrin antzezlan baten muntatze lanean\nGuaixe Sakanako Astekaria 2017-07-27 19:22 Kultura Altsasu\nHoidek Producciones taldeko kideak atzo hasi eta agorrilaren 5era arte ariko dira proiektu berrian lanean.\nHoidek Producciones taldea egoitza artistikoa egiten ari da Erriberriko Antzerki Jaialdiak irauten duen bitartean, herriko ikastetxe publikoko erabilera askotako aretoan. Susana Gutierrezen zuzendaritzapean, Susana bera, Vidal Ruiz eta Eva Azpilikueta aktore altsasuarra ariko dira lanean. Asier Zabalzak sortuko du musika. Ana Ibañezena izanen da eszenografia eta Bailamos RyRena koreografia. Carlos Sotelo Enriquezek, berriz, testua egokituko du.\nKixote laneko Martzela artzainaren pasartearen berrirakurketa moderno baten gainean eraikiko du. Espainiar literaturako lehen testu feministetakotzat hartzen den horretan oinarrituta II. Mundu Gerran AEBko emakumezkoek bizitako esperientzietara egokituko dute. Izan ere, gizonezkoak frontean zeuden bitartean gerrako industriako lanpostuak bete zituzten. Hainbat urtez gizonezkoen lan berak egin zituzten, inolako eragozpenik gabe. Baina gerra bukatzean gizarte matxistak ezarri zien jardunetara bueltatzera behartu zituzten, lanpostuak utzita. Hoidek-eko lantaldeak Marcelaren istorioa eta ibilerak XX. mendean kokatu nahi ditu. Horrek, jatorrizko istorioaren eraldaketa estetikoa ekarriko du berarekin.\nAgorrilaren 5ean bukatuko du taldeak egoitza artistikoa eta publikoari behin-behineko antzezlana aurkeztuko dio, azalpenarekin eta jatorrizkoa jokatuz. Bigarren urtez jarraian, Erriberrik lanerako egoitza bat eskainiko dio Nafarroako antzerki talde bati, ikerketarako laborategi gisa planteatuta, sorkuntza bultzatzeko eta jardun eszenikoaren inguruan begirada berriak lantzea sustatzeko.


Herria bizitzen… gaur bihar izan dadin | Axala\nHasiera » Auzolana » Herria bizitzen… gaur bihar izan dadin\nAtalak: Auzolana, Euskara, Herrigintza, OarsoIrriak, Parte-hartzea, Proiektuak\nEtorkizuna orainean eraikitzen da. Bihar gaur da. Haurrek ondo dakite. Gaur eta hemen haurrak herritar oso izan daitezen aukerak zabaldu behar dira. Gaur bihar izan dadin… – OarsoIrriak egitasmoa\nFontso | 2014 maiatzak 7 at 14:32\nA ze nolako bideo polita Nora!\nBaina batez ere, a ze nolako ekimen irudimentsu eta iraultzailea…!\nPozten nau inguruan haurraren ikuspegia kontutan hartzen duen gero eta ekimen gehiago ikusten dudalako. Egia da infantilizaziorako sekulako joera daukagula oraindik ere jendartean errotua. Ematen du gu (helduak) garela haurrentzako egokiena dena dakigunak. Gu magusi, gu aditu, gu planifikatzaile, gu antolatzaile… Holanik haurrak ekintza kontsumitzaile hutsak bilakatzen ditugu.\nEz al dute veste herrikideekin batera parte hartzeko eskubiderik? Ez al dute iritzia emateko eskubiderik?\nHelduok bai harroputsak…! Haurrengatik ezer gutxi ikasi dezakegula pentsatzea ere…!\nZorionak OarsoIrriakeko lagunei… Handiak zarete!!!\nBeste zenbait tokitan bezala, Barakaldon ere haurren ikuspegia kontuan hartzen duten ekiman martxan jartzen hasi dira. Igandean esaterako erreportaia bat grabatuko dugu Urban Galindo auzoko auzokideekin. Haurren asanblada osatu dute jaietako egitaraua prestatu asmoz… Ikus dezagun zenbat kontu ikasiko dugun neska eta mutiko hauetaz!\nHaurrak etorkizunaz gain, oraina ere badira… Eta herritar parte hartzaile osoak izan beharko lukete eskubide osoz… Zergatik ez?\nnbarroso | 2014 maiatzak 19 at 12:03\nZe ona Barakaldotik zuen berri edukitzea. Segi ba horren fuerte!!\nEuskal Herrian zehar haurren hitzak, desioak, ametsak, beharrak… maitasunez eta begirunez kontutan hartzen dituzten egitasmo desberdin ugari daude; proiektu pertsonalak, lagun artean jorratutakoak zein modu kolektiboago batean gauzatzen direnak. Zoragarria da hauek hartzen ari diren indarra eta hauen dinamika.\nAskotan modu independentean landutakoak dira, bakoitza bere inguru eta material baliabideekin, lantze eredu desberdinarekin edota barrutik sortutako filosofia ezberdinarekin. Baina oinarrian haurra begirunez bere osotasunean kontutan hartzen duten dinamikak dira, gizarte hobeago baten eraikuntzan.\nPolita litzake guztiok elkarren berri edukitzea eta ditugun esperientzia desberdinak guztion artean partekatzea zuzenean eta sarean, besteek egindakoaz ikasi eta guztiok aberasteko.\nZer moduz joan zen Barakaldoko ekimena? Sopelan, Oarsoaldeko herri desberdinetan ere haurren hitza kontutan hartzen ari dira herriko jaiak antolatzeko garaian. Oarsoaldeko lagun talde bat Sopelara joatekoak gara hango egitarauaz gozatzeko asmoz. Jarrai dadila festa!!


Euskonews albistegi digitalak Rosarioko Itziar Aguirre sukaldari euskal argentinarra elkarrizketatu du\nItziar Aguirre euskal sukaldari rosariotarra bertako telebistako 'R20 Informativo Gastronómico' programako irudi batean\nEusko Ikaskuntzaren eskutik astean behin sareratzen den Euskonews albistari digitalaren azkeneko zenbakiak Itziar Aguirre sukaldari euskal argentinarra elkarrizketatu du. Rosarion jaioa, Itziarrek txikitandik bizi izan du euskal sukaldaritzaren arnasa, ama --Arantza Soraluce-- eta baita amona ere sukaldari onak izan baititu. Aurten ehun urte ospatzen ari den Rosarioko Zazpirak Bat Euskal Etxeko jatetxearen ardura du Itziarrek, baina bere jardun profesionalak telebista ere harrapatzen du, sukaldaritzaren hainbat dibulgazio saiotan partaide izan delarik. Ofizioa eta jatorria uztartuz, chef rosariotarrak 'Pilpileando Argentina' izeneko ekimena darama gaur egun, euskal sukalde-moldeen zabalkundea eta beharrean daudenekiko elkartasuna sustatuz FEVArekin lankide.\nBilbo, Bizkaia. Maider Sillero izan da Euskonews astekari numerikoan Rosarioko Itziar Aguirre chef euskal argentinarra elkarrizketatu duena. Hona "Itziar Aguirre: 'Kozinatzen dudanean kulturak, ezagutzak, bizipenak, sentsazioak fusionatzen ditut" izenburupean Eusko Iaskuntzaren buletin honek argitara eman duen solasaldiaren hastapena:\nItziar Aguirre gazteak bizitzeko modua bihurtu du sukaldea. Familia ohituragatik dela, pasioagatik dela, esan dezakegu bizitza erdia daramala kozinatzen. Rosarion (Argentinan) jaioa da eta jatorri euskaldunak ditu, bai aitaren ardatzetik, baita amaren ardatzetik ere. Zalantzarik gabe, oso ondo daki Rosarion zuzentzen duen Zazpirak Bat euskal jatetxean zer egiten duen. Hori gutxi balitz, irrati eta telebistako hainbat saiotan hartzen du parte eta sukaldaritza klaseak ematen ditu gastronomia eskoletan.\n-Hamazazpi urte daramatzazu kozinatzen, baina oso gaztea zara... Zenbat urterekin sartu zinen aurrenekoz sukaldean?\n-Zure ama sukaldaria da, baina uste dut amona ere bazela; haiek izan al ziren sukaldearekiko pasioa transmititu zizutenak?\n-Zer da sukaldaritza zuretzako? Profesio bat edo zerbait gehiago da?\n-Zure jatetxea Rosarioko Zazpirak Bat Euskal Etxean dago, baina, parte hartzen al duzu euskal zentroko ekintzetan?\nEta euskal munduarekin daukadan harremanaren harira, egun “Pilpileando Argentina 2012” deituriko Programa Solidarioa gidatzen dihardut. Euskal Sukaldaritzaren deia, Euskal Etxeen presentzia herrialdean eta gizartearekiko haien konpromisoa tresna nagusiak izanik, Argentinan zeharreko ibilbide Gastronomiko Solidario bat da.\n-Nolakoa da zure sukaldaritza?\nNire sukaldaritza batez ere... [Euskonews -en jarraitzen du]\nEuskonews astean behin ematen argitara sarean eta euskaldunekin, Euskal Herriarekin eta bertako kultura gaiekin harremana duten gaiak hartzen ditu hizpide. Harpidetza doanikoa da eta hemendik egin daiteke.\n-Sukaldari rosariotarraren webgunea: www.itziaraguirre.com.ar


Bidai zoragarri bat Saloura - Unitravel autocares\nDuela aste bat inguru talde batekin Saloura bidaiatu genuen. Egundoko bidaia bezala presatu genuen, denok gozatzeko asmotan, jokoekin, bisitekin eta sorpresa askorekin, eta bizi izan dugun bidaiarik sinestezinetako bat izan zen. Eta, nola gustatzen zaigun momentu onak garraiatzea!\nGure taldeari esker, bidaiari taldearekin bidaia planifikatzea adostu ahal izan genuen. Behin plana prestatuta eduki ondoren, bidaia sinestezin horri ekin genion. Salou hiri turistiko bat da, izan ere, bertan eguraldi atsegina eta festa giroa benetako protagonista dira. Hiriak gauza ugari ditu eskaintzeko: gastronomia, hondartza eta eguraldi ona; eta, hori dela-eta, norako turistiko erakargarri bihurtu da guztiontzat.\nUnitravelen poz-pozik jartzen gara talde dibertigarri eta beste kultura batzuk ezagutzeko gogoa duen talde batekin. Oraingoan Salou egokitu zaigu, baina gure bezeroen proposamen guztiak betetzeko prest gaude. Talde handi batekin bidaiatu nahi izanez gero, nora joango garen esaguzu eta joan-etorri zirraragarrienetako bat prestatuko dugu.\nSalouk aukera ugari ditu edozein jende motarentzat: sekulako hiria da, eta oso egokiak diren hainbat turismo leku ditu bisitatzeko. Horrez gain, hondartza handi bat du txiringitoz beterik, turistek Mediterraneoko bista ederrez eta eguraldi onaz gozatzeko. Plan egokia izan daiteke lagun guztiekin hondartzara joatea jolastera, txiringito horietako batean zerbait edatea eta jatea, jende alai ezagutzea eta Mediterraneoko eguzkiaz gozatzea.\nBaian oraindik egunak soberan badituzu, Salouk munduko plan dibertigarrienetako bat edo hainbat egun Port Aventuran eskaintzen dizu. Espainiako parke tematiko ospetsuenetako bat da, eta, baita dibertigarrienetako bat ere. Leku ederra da lagunekin, hala nola familiarekin, ondo pasatzeko.\nIkusten duzun bezala, Salouk asko du eskaintzeko, eta adin guztientzat. Guk oso ondo pasatu genuen duela astebete bat. Oso harro gaude gure bidaiariak zoriontsu egiten ditugulako eta, hortaz, bidaiariak garraiatzeaz gain, bidaia osoa planifikatzen lagunduko dizuegu.


Zortzigarrena - Urteko birrinketetako bat, azpeitiar batek sinatua\n21/01/2016 16:42 0 comentarios\nUrteko birrinketetako bat, azpeitiar batek sinatua\nAEBetako unibertsitate mailako saskibaloian bere tokia egin nahian dabil 2013az geroztik Aitor Zubizarreta azpeitiarra. Eta joan den asteburuan NAIA ligan egin zuenak, ziurrenik, lagunduko dio arrastoa uzteko helburu horretan: Idaho College taldeko antolatzaileak Oregon Tech-eko jokalari baten gainetik jauzi egin eta birrinketa indartsua egin zuen, ezker eskuarekin. Ikus-antzuleak aho zabalik utzi zituen 1,90 metroko garaiera duen 20 urteko gazteak. Jardunaldiko jokaldia partida bikaina jokatu zuen Zubizarretarentzat: 25 puntu eta 8 errebote. Eta taldea garaile, gainera: 73-69.


La Voz de Navarra, 1930-IV-27\nMikel, Mikel gurea\nGorde, gorde Euzkal Erria.\nEuzkadin bizten dirauten abatz ederretan auxe dugu, deun Mikelena. Ia gaurko au, iruñarrok. Bada, zein irunxemeari ezaio bulka biotza, olako oroiki begikoaren iardukitzekoan? Zahar-zaharra badute euzkeldunek Mikel deunaren abatz gogoangarriau, bertsu dugu iruñarrok aintzin-aintzinetik etortzen beita gure artera, bazko-egun alai oketantxe Aralarko zaindari gorena.\nMikel deunak ez du aski izan mendiko tontorrean agertzea. Nai izan du guregana etorri ez bañan bein bakarrik baizik eta urte guzietan. Bai eginen diogu aurten ere gure ahalako gorasarrea, bai gurebiziko ordea agertuko, aren maitasunari dagokion bezela. Gongotzon maite ori, zure berrizko agertze begiko orren begira dago Iruña, Miserikordiako aingerutxoak emanen dizun mun maitekorra, erriarena izan zazu, ertxi-ertxia. Ta buruan daramazun gurutze eder orrekin donetsi gitzazu, arren, betidanik atxikiak gagozkitzun euzkeldunok. Donetsi gure erria, gure aurrideak, gure gaxuok, bizibide latza daramaten oro, baita ere gure karrika ta zeiak, gure pentzak eta gure bazterrak oro, gaitzaren ahala koka ez daiten barnera.\nEuzkeldunen babesle azkar orrek, zaindu Euzkal Erria. Gaurko euzkotarrak argizta itzazu ba, oken biotzetan elgarrenganako leia bizia sortuz. Jaunak eman goreneko ahal orrekin iraunarazi duzu gure erri maite au, ixtorioko lazturetan barna. Ekarri, arren, Euzkal Erria dagokion bizitzara. Ezeztatu arteko asarreak, azkartu senide-lokarriak, bizkortu gure bizmenak oro, ezen zenbat eta atxikiago gure oitura ederrori, ainbat zureago izanen baigiuzu. Jaunaren aintzarako.


Karmelitek alde egingo dute Eibartik 85 urteren ondoren: 1935eko apirilaren 24an eman zen Karmeldar Oinutsak Eibarren izateko fundazio-agiria. — Eibarko Kultura Ondarea - Egoibarra.eus\nKarmelitek alde egingo dute Eibartik 85 urteren ondoren: 1935eko apirilaren 24an eman zen Karmeldar Oinutsak Eibarren izateko fundazio-agiria.\nKarmelitak 1935eko irailaren 29an iritsi ziren Eibarrera, eta aurreneko egoitza Txonta kalean izan zuten.\n1951. Elizaren lehenengo harria ipintzen. Argazkia: Ojanguren – Gure Gipuzkoa.\nTxonta kaletik gaur egun eliza dagoen lekura joan ziren 1941eko abuztuaren 15ean, kapera eta egoitza eraikita. 1950eko urtarrilaren 10ean hasi ziren eliza berria jasotzeko obrak, 750 m3 inguruko eliza, sotoan katekesia emateko gelak, zine-aretoa, elkarteak batzeko aretoak eta musika-entseguetarako lokalak zituena. Gaur egun, garaje bilakatutako lekuak ditugu.\nInaugurazio-ekitaldia 1956ko uztailaren 1ean izan bazen ere, Karmengo parrokia 1961eko urriaren 1ean hasi zen martxan, eta ordura arte San Andres bazen parrokia bakarra, Karmengo Amaren elizak herriaren zati handi bat hartu zuen bere gain eta parrokia bilakatu zen, bataioak, ezkontzak, hiletak eta gainerako elizkizun guztiekin. Guztira, 10.000 bat biztanle inguru zeuzkan bere ardurapean. Eraikuntza-aktaren arabera, hauexek ziren Karmeliten parrokiaren muga eklesiastikoak:\n"Iparraldean muga egingo du San Andres parrokiari Lizundiatik Santa Kruz eskolaraino esleitzen zaion hegoaldeko banalerroarekin. Hegoaldean, Bergarako udalerria, Elgeta, Eibar eta Bergara elkartzen dituen mugarritik Bergara eta Soraluze udalerrietakoetara iritsi arte. Ekialdean, Upartiñotik abiatuta eta ondoz ondoko zuzenguneetan Sagarbitxa baserritik 50 metrora (barne) igarotzen den irudizko lerroa, eta errepide orokorrean dagoen gasolina-zerbitzugunetik aurrera, Salbadoreko ermitarantz jarraitu eta ermitatik 50 metro ekialdera pasatuta, iparralde-hegoalde norabidean jarraitu eta Bergara eta Soraluzeko udalerriak elkartzen dituen mugarrira iritsi arte. Mendebaldean, San Andres eta San Pio X parrokien sortaldeko mugak ditu.” Hau da: herri barruan, Aurreratik beherako guztia Azitaingo gasolina-zerbitzuguneraino, Ibarkurutze, Pagei, Matxaria, Bidebarrieta kalearen zati bat, Arragueta, Estaziño, eta Bittor Sarasketa barne, Urkizu aldea eta Txonta ahazteke.\nKarmelitek lan asko egin dute urte hauetan guztietan, baina nabarmentzekoa da 1965eko apirilaren 19an martxan jarri zituzten eskolak, egunez lanean ari ziren gazteek arratsaldez eta gauez ikasi eta lehen mailako ikasketen ziurtagiria eskura zezaten egindakoak. Aurreneko Zuzendaritza Kontseiluaren burua Román Aguirre izan zen, presidenteordea Enrique Franco, Idazkari Jose Mari Kruzeta, diruzain Valentin Jauregui eta bokalak Aita Karmelo (PDF), Aita Angel eta Francisca Abendibar eta Dore Urbistondo Irakasleak.\nIrakasle hauek izan ziren hasierakoak: Francisca Abendibar, Dore Urbistondo, Maria Urkiola eta Guzmán García. Gerora, beste hainbat irakasle izan ziren. Urtean ehundik gora ikasle izaten zituzten eta dirua Hezkuntza ministerioak, Hezkuntza Ikuskaritzak, Eibarko Udalak, Foru Aldundiak eta herriko beste hainbat erakundek ere entitatek jartzen zuten.\nLaurogeita bost urte hauetan karmelitek lan handia egin dute herrian.


Zarauzko Herri Lasterketa lehiatuko da igandean. Noticias de Gipuzkoa\nZarauzko Herri Lasterketa lehiatuko da igandean\nHerriari itzulia emango dion 8,5 kilometroko ibilbidea izango da\nAne Roteta - 2017(e)ko maiatzaren 5a, ostirala - 06:13etan eguneratua\nNaiara Egimendia, lasterketako bultzatzaileetako bat, probaren kartelarekin.\nZarautz- Zarautzen Kros mistoa eta triatloia bezalako kirol proba arrakastatsuak daude, baina ez dago herri lasterketarik. Ideia horretatik abiatuta, Ibai eta Juan Jose Beraciertok, eta Naiara Egimendiak A 3 el km. elkartea sortu zuten eta herri lasterketa bat antolatzeari ekin zioten. Hala, igandean lehiatuko da Zarauzko Herri Lasterketa goizeko 11.00etan Musika plazatik abiatuta. Herriari itzulia egingo diote korrikalariek Herrikosoro kalea, Asti ingurua eta malekoia zeharkatuta, eta guztira 8,5 kilometroko ibilbidea izango da.\nHerritarrengandik jasotako erantzunarekin “gustura” daude antolatzaileak;izan ere, atzo arte 89 pertsona zeuden izena emanda\nAntolatzaileen arabera, probak ez du zailtasun berezirik eta korrika egitera ohituta dagoen edonork egiteko modukoa izango da. Herritarrengandik jasotako erantzunarekin “gustura” daude antolatzaileak;izan ere, atzo arte 89 pertsona zeuden izena emanda eta igandean bertan pertsona gehiagok izena ematea espero dute. Oraindik izena emateko aukera dago herrikrosa.eus webgunean 10 euro ordainduta, eta egunean bertan izena eman nahi dutenek 13 euro ordaindu beharko dituzte.\n“Lasterketa herrikoia izatea nahi dugu, baina batez ere, familiartekoa. Ekimen honekin familia bat osatzea da gure asmoa, elkarrekin korrika egiteko geratzeko, adibidez. Lasterketaz gain, talde bat osatu nahi dugu korrika elkarrekin egiteko”, azaltzen du Naiara Egimendiak. Igandeko lasterketa ondo ateratzen bada, zalan-tzarik gabe errepikatuko dutela dio, eta Zarautz eta Aia arteko lasterketa berreskuratzea ere beren ideien artean dagoela zehazten du.\nLehendabiziko lasterketa izan arren, partaide guztientzat opariak izango dira, zozketak ere izango dira eta lehenenengo hiru neska-mutilen-tzat ere sariak izango dira. “Hurrengo urteetan jarraitzeko asmoa dugu, eta jaso dugun laguntzarekin eta zarauztarren erantzun positiboak jarraitzeko motibazioa ematen digute. Gainera, hurrengo urterako laguntzaile oso on bat izatea espero dugu”, dio Egimendiak amaitzeko.


Ostiraletan soilik, Txintxarri berritua | El Diario Vasco\nOstiraletan soilik argitaratuko da Txintxarri. Aldizkari berrituak 16 orri izango ditu eta dena koloretan izango da. Txintxarri aldizkariak 23 urte bete ditu 2016an. Ibilbide oparoa egin du euskaraz argitaratzen den herriko aldizkariak eta urte guzti hauetan hainbat izan dira aldaketak. Salto berria 2017rekin batera dator. Hilaren 13tik aurrera, ostiraletan soilik argitaratuko da Txintxarri, hori bai, 16 orrialderekin, denak koloretan eta diseinu berriarekin. 2003an aldatu zen aldizkari formatutik egunkarikora eta astekari bakarra izatetik, bira. Hamahiru urte hauetan batez ere Txintxarriren agerkari digitala sortu, berritu eta hobetzera bideratu dira baliabide tekniko zein pertsonalak beti ere paperezko argitalpenarekin uztartuz.\nTokikom euskarazko tokiko hedabideen elkartearekin batera abiatutako gogoetan ostiraletako argitalpenak irakurrienak zirela ondorioztatu zen. Tartean, Goienak diseinu lanak elkarbanatu ditu aldaketa erraztuz. Edukiei dagokionez, aldaketak nabarituko dira. Orain arteko erreportaje eta elkarrizketak modu erakargarriagoan eskaintzeaz gain, mamia sakonago lantzea da helburua. Bestalde, formatu berrira aldaketa egiteko arrazoi nagusietako bat izan da kirolari tarte gehiago eskaintzea. «Kirol orri bakarra izan dugu orain arte eta tarteka elkarrizketa edo erreportaje bat edo beste sartzeko orri gehiago eskaintzen ziren. Herrian dagoen zaletasuna eta kirol aniztasuna ikusita, gehiago behar zela argi genuen». Iritzia ematen duen kolaboratzaile taldearekin «lanean jarraituko dugu eta kultura eta kirol ekitaldien agenda ere mantenduko da. Urtean zeharreko 32 orriko zenbaki bereziak argitaratuko dira, jaietako bi zenbaki bereziak, Gabonetakoa eta Urtekaria». Zorion-agurrak, azoka txikia, herritarren txokoa atalak mantenduko dira eta berrikuntza modura eskelak edota oroigarriak txertatzeko aukera izango da paperean eta sarean.\nAyuntamiento y Zabaleta Berri firman un convenio para construir viviendas El Ayuntamiento seguirá con el proyecto del nuevo campo de Atsobakar


Estibalizen borrokatzen (omen) zirenean - Gasteiz - Alea.eus\nEstibalizen borrokatzen (omen) zirenean\nJuanma Gallego 2019-04-30 10:00\n1974. eta 1976. urteen artean kalte-ordainen eguna antzeztu zuten Estibalizen, Felix Petiteren ardurapean. / GASTEIZKO UDAL ARTXIBOA\nKalte-ordainen azoka egingo dute Estibalizen, maiatzaren lehenean, eta bertoko ekoizleen produktuak izango dira protagonista, Erdi Aroko Araba elkartearen ardurapean. Aspaldiko usadio baten zantzuak jarraitu dituzte elkarteko kideek, eta azokari izena ematen dion gaia historiaren eta mitoaren artean dagoela diote.\nOrdura arte maiatzaren 1ean Estibalizen kontrolik gabe egiten zen azoka arrastoan sartu eta modu antolatuan egiteari ekin zioten iaz Erdi Aroko Araba elkarteko kideek, eta hitzordua errepikatuko dute aurten. Kalte-ordainen azoka izendatu dute egitasmoa, aspaldiko ohitura baten arrastoa dagoelako izen horren atzean. Elkarteko kide Ander Gondra tradizio horren abiapuntuan zer dagoen argitzen ibili da, baina aitortu du gaiak azterketa sakonagoa behar duela. "Estibalizen dagoeneko denbora daramagun arren, santutegiaren historia berreskuratzea egiteko daukagun zerbait da". Historialariek darabilten zuhurtziarekin, azokarekin egin duten planteamenduak bi gauza desberdin elkartzen dituela ohartarazi du Gondrak. "Batetik, Estibalizko azoka dago. Merkatu hori aspaldikoa da, eta zantzuak daude ziurtatzeko Erdi Aroan Estibalizko muinoan merkatu garrantzitsu bat bazegoela. Bestetik, kale-ordainen ideia dago, maiatzaren lehenari lotuta, baina kondairen artean dagoena". Izatekotan, beraz, bi kontu horiek egun desberdinetan egiten ziren.\nBai, izatekotan. Izan ere, arabarren artean sortzen ziren liskarrak ebazteko egiten omen zen kalte-ordainen egunari buruz arrasto historikoak badira, baina oso urriak dira. Hortik zuhurtzia. Gainera, azken urteetan gaiari buruzko informazio berririk ez dela agertu dio adituak. Hortaz, momentuz zaila da zehaztea benetan ohitura hori ba ote zegoen, eta, hala izatekotan, nolakoa zen.\nAnder Gondrak kalte-ordainen atzean dagoen errealitate historikoa arakatu nahi du.\nGaiari buruz ezagutzen den guztia XVI. mendearen amaieran Joan Perez Lazarragak idatzitako Gobierno antiguo de Álava liburuan abiatzen da. "Bertan transkribatzen da ustezko ediktu edo erregalia bat, Antso III.a Nagusia erregeak 1000. urtearen bueltan emandakoa. Horren arabera, arabarrek aukera zuten maiatzaren lehenean Estibalizera joateko, eta bertan desagrabioak edo kalteen ordainak eskatzeko", azaldu du Gondrak. Jainkoaren aurrean liskarrak ebazteko modua zen, duelu baten bitartez. "Baina gazteleraz agertzen da agiri hori, ez jatorrizko latinean, suposatzekoa zenez". Historialariari bitxia egiten zaio bertan ez dela azaltzen zehazki nola egin behar zen borroka hori, baina bai azaltzen da ezin dela baleztarik, gezirik edo ezpatarik erabili. "Antza, beste sistemaren bat erabili behar zuten, baina zaila da irudikatzea, ez bada ukabilka". Dena dela, argi dago horrelako sistema antolatu baten helburua zela batak bestearen kontra ez sutzea; lehen odolera egindako borrokak ziren: zauria jasotzen zuen lehen lehiakidea zen galtzailea.\nIstorio polita da, baina, ohi bezala, historialariek detektibearen lana egin behar dute gehienetan, gertaerak errealitatea edo gezurra –edo aspaldi egindako manipulazioa– ote diren ebatzi ahal izateko. "Gai honetan, arazoa da agiria XVI. mendearen amaieran ateratzen dela, hau da, jatorrizkoa baino 600 urte geroago", nabarmendu du Gondrak. Horrelakoetan, historialariek argi dituzte egin beharreko galderak: Zergatik? Nondik eskuratu zuen Lazarragak agiri hau? Benetakoa al da? Edo ba al dago gaur ezagutzen ez dugun interesen bat XVI. mendean istorio hori Estibalizen kokatzeko? "Azken hau ez litzateke arraroa: Estibalizen jabetza zuenak ohitura hau asmatu izana lekuari ospe pixka bat emateko, hain zuzen. Arazoa da mende hori oso gutxi dokumentatuta dagoela, muinoari dagokionez".\n"Santutegiaren historia berreskuratzea egiteko daukagun zerbait da". ANDER GONDRA\nArazo gehiago sartzen dira tartean. Lazarragaren liburu hori ez da kontserbatzen, eta XVIII. mendean Joaquin Jose Landazuri historialariak aipatzen du. Landazurik berak hainbat zalantza agertu zituen gaiaren harira: zuzenean latinez agertu ez izana eta kronologian izandako hainbat akats, batez ere. Dena dela, gaiari ospea eman ziona Manuel Diaz de Arkaia historialaria izan zen, eta kutsu guztiz erromantikoa eman zion usadioari Leyendas alavesas liburuan. "Arkaiak oinaztarren eta ganboatarren arteko liskar bat asmatzen du, eta emakume baten amodioa sartzen du tartean". Arkaiak hartutako irudi hori 1974-1976 urteetan Felix Petite antzerkigilearen ardurapean egin zituzten antzezpenetan islatu zuten. "Ehunka lagun bildu ziren orduan, eta edadetu askok egun horiek dituzte gogoan". Egunen batean antzeko ikuskizun bat Estibalizen berreskuratzeko ametsari eusten dio Gondrak, baina zaila ikusten du momentuz. "Horretarako, instituzioen inplikazioa beharko genuke, eta zaila da hori. Aurten, gutxienez, programa ofizialean gure egitaraua agertzea lortu dugu, eta Estibaliz agertzen da kartelean". Erdal esaerak dio Jauregiko kontuak emeki doazela, eta agerikoa da hau ez dela aldatu XXI. mendean.\nIrakurri erreportaje osoa ALEA aldizkariaren 191 zenbakian. Etxean jasotzeko, harpidetu hemen.


2021eko urriaren 1etik 3ra\n2021eko maiatzaren 28tik 30era\nDeskontua bidaia-agentzia laguntzaileetan\nZure bidaia %5eko deskontuarekin\nExpovacaciones, behar dituzun kontsulta guztiak egiteko eta %5eko deskontua jasotzeko leku bakarra.\nEgonaldiak, afariak eta opari asko.\nSari bat eraman\nExpovacaciones azokan egonaldiak, afariak eta opari asko zozkatuko ditugu.\nHurbildu eta parte hartu!\nAdituek beren esperientziei buruz hitz egingo dute erakusketa eta erakustaldietarako eta protagonisten hitzaldietarako eremu batean.\nOstiral eta larunbatetan: 10:30etatik 20:00etara Igandean: 10:30etatik 19:00etara\nGustu guztietarako turismo eta opor eskaintza\nKirol-turismoa, abentura-turismoa, esperientzia gastronomikoak, hondartza edo mendia, asteburuetako ihesaldiak, bidaia luzeak…\nJARDUERA ETA DASTAKETAK\nDastatzeak, lehiaketak eta zozketak bezalako jarduera paralelo anizdunek topaketa ezagun hau osatzen dute\nZatoz eta bizi ezazu esperientzia berezi bat gurekin.\nJOERAK ETA ESPERIENTZIAK\nTurismo joera eta esperientzien area.\nZatoz eta gozatu.\nImajina daitezkeen esperientzia guztiak hemen daude\nData-aldaketak erakusketa-sektorearen eskaerari erantzuten dio Turismo-sektoreko erakunde eta enpresen iritziak jaso ondoren, Bilbao Exhibition Centre-k Expovacaciones azoka udazken hasierara lekualdatzea erabaki du, urriaren 1etik 3ra. Hala, asteburu horretan, BEC leku ezin hobea izango da bidaiariek\nExpovacaciones azokako talde-antolatzaileak, euskal erakundeekin batera, azoka bertan behera uztea erabaki du\nOMEk aitortutako Osasun publikoko larrialdiko egoeraren aurrean koronabirusaren agerraldia dela eta, Expovacaciones azoka antolatzen duen taldeak, euskal erakundeekin batera, azoka bertan behera uztea erabaki du. Azoka 2020ko apirilaren 24tik 26ra bitartean egitekoa zen. Erabaki zail\nKirol-turismoak eta turismo gastronomikoak indarrak batzen dituzte apirilean BEC-era helduko den Expovacaciones berritu baten ediziorako\nAzokaren eskaintza tradizionalera Esperimentatu eta Dastatu espazioak gehituko dira Bilbao Exhibition Centre-n, 2020ko apirilaren 24tik 26ra bitartean, Expovacaciones-en edizio berri bat egingo da. Estatuko iparraldean sektore honetako nazioarteko azoka garrantzitsuena da eta, bertan, bidaiatzeko kontzeptu


Irma Mier .:. Osasun Naturala Sendabide Energetikorako Urrutiko Saioak - Irma Mier .:. Osasun Naturala\nSendabide Energetikorako Urrutiko Saioak.\nNorentzat dira nagusiki saio hauek? Sendabide energetikoa nahi eta behar duten arren, arrazoi desberdinengatik aurrez aurreko kontsultara etortzerik ez duten pertsonei zuzenduta daude.\n1997ko udazkenetik, lehen aldiz halako saioekin lanean hasi nintzenetik, garatzen aritu izan naiz nire lan-sistema hau. Batez ere, sendabide energetikorako hiru teknikatan oinarrituta dago: Erregistro Akashikoen bidezko Sendabidea, Reikia eta Hiru Batasuneko Esentziak. Beti lan egiten dut Gorengo Nia abiapuntu hartuta, eta nire eta tratatu behar dudan pertsonaren gidarien eta eboluzio-kideen laguntzaz. Lan horrek berarekin dakar ulermena, bizitza-esperientzien ikasketa, kontzientzia handiagoa eta autoerantzukizuna, sendabide-prozesuan eta hazkunde pertsonalean.\nSaio hauen balioa da sufrimendua eta bere sintoma fisikoak, mentalak eta emozionalak arintzen laguntzea. Horien sorrerako kausa barne hartzen dute saio hauek eta errotik osatzen dute, lehen aldiz sortu zen toki-denborazko une beretik.\nPertsonaren ongizatea, garapen hoberena eta bizitza-proiektuak edo arloak oztopatzen dituzten blokeoak deuseztatu daitezke: norberak sortuak, heredatuak, ikasiak edo bereganatuak, kontzienteak eta inkontzienteak.\nMetodo honen bitartez, lekuak ere (etxebizitza, lantokia…) urrutitik garbitu eta osatu daitezke, baldin eta leku horietan antzematen badugu berreskuratze pertsonalaren prozesua eragozten duen energia-dentsitate handia.\nSaio bakoitzak hiru une ditu:\nAntzematea pertsonaren ongizate osoa, suspertze egokia edota bizitzako arloen garapen arina eragozten ari diren energia-blokeoak.\nDesblokeoa eta sendatzea.\nBarne-indarra eta pertsonak garapen bidean duen ahala aktibatzea.\nSaioak aldez aurretik programatzen dira, une egokienean hartu ahal izateko, eta beti egoten da feedback-a telefonoaren bidez edo audio-grabaketaren bidez. Bertan, prozesu osoaren azalpena eta argibide esanguratsuena ematen da, pertsonak bere blokeoen jatorria zehaztasun osoz ulertu ahal izateko eta blokeo horiek berriro sortu ditzaketen jokabide-ereduak saihesteko. Tratamendu osagarririk edo sendabidea errazteko eta sendotzeko ariketarik behar izanez gero, pertsonak hartarako laguntza ere jasoko du.\nPasa den apiralaren 20an, Sendabide Energetikorako Urrutikoari buruzko hitzaldiaz eta ondorengo galdera-erantzun txandaz disfrutatzeko aukera izan genuen. Hemen entzun (eta jaitsi) dezakezue:


Kiusaku Ogino - Wikipedia, entziklopedia askea.\nToyohashi, 1882ko martxoaren 25a\nYorii (en) , 1975eko urtarrilaren 1a (92 urte)\nTokioko Unibertsitatea 1909) : medikuntza\nginekologoa eta medikua\nNiigata University (en)\nMedal with Purple Ribbon (1958)\nKyusaku Ogino (japonieraz: 荻野 久作, Ogino Kyūsaku?, Toyohashi, 1882ko martxoaren 25a - Nifata, 1975eko urtarrilaren 1a) japoniar ginekologoa izan zen. H. Knaus sendagilearekin batera, hilekoaren zikloa aztertu zuen: emakumea obulazio-zikloaren zein egunetan gera daitekeen haurdun eta zein egunetan ez, eta obulazioaren data. Oginoren ustez, obulazioa noiz gertatzen den ezagutu, eta obulua ordu gutxi batzuk (6 edo 7) baino ez dela bizi eta espermatozoideen ernaltzeko ahalmena bi edo hiru egunetara mugatzen dela jakinez gero, ez da zaila jakitea obulazio-zikloaren zein alditan den emakumea antzu eta zeinetan ernalgarri. Ernalgarritasun-aldia, emakumeak hilekoa izan ondorengo 9. egunetik 17. eguna bitartekoa da, Oginoren azterketen arabera (Ogino-Knausen legea). Nolanahi ere, lege horretan oinarrituta haurdun ez geratzeko metodoa ez da beste sistema batzuk bezain fidagarria, hilekoaren zikloan gorabeherak izaten baitira.\nWikimedia Commonsen badira fitxategi gehiago, gai hau dutenak: Kiusaku Ogino\nMultimedia: Kyusaku Ogino\nISNI: 0000 0000 4291 5875\nOpen Library: OL2318763A\nOrriaren azken aldaketa: 25 otsaila 2019, 04:08.


Sigyn - Wikipedia, entziklopedia askea.\nVáli (en) eta Nari (en)\nNanna, Syn (en) , Lofn, Vár (en) eta Snotra (en)\nSigyn, eskandinaviar mitologian, Lokiren emaztea zen, honekin, Narfi eta Vali izan zituelarik.\nLoki, Baldur hiltzeagatik hiru harkaitzetara lotua izan zenean, Sigynek ez zuen bertan behera utzi. Aldiz, Lokirengana erortzen zen sugearen pozoia kopa batean bildu zuen. Kopa betetzen zenean, Sigynek hustu egiten zuen, eta, orduan, erortzen jarraitzen zuen pozoiaren zati bat, Lokiren begietan erortzen zen, eta hau, oinazez aieneka aritzen zen, dardarak eta lurrikarak eraginez.\nBere izenak, iturri batzuen arabera, "garaipen emailea" esan nahi du. Sigynen beste izen bat, Sigunn da.